 Aka chịburu ala Naịjiria, bụrụkwa onye ji aha ndị otu ndọrọndọrọ APC azọ ọkwa onye isi ala na ntụli aka nke a na-akwado ime nọnwa Maachị afọ 2015, bụ Jenaral Muhammadu Buhari, ahapugo Abuja gawa mba Briten. Buhari hapụrụ Naịjiria nụbọchị Tọzdee jewe mba ofesi, ebe o kwesiri inwe nzukọ.Ọnụ na-ekwuru otu ndọrọndọrọ ọchịchị APC, bụ Mallam Garba Shehu, gwara ndị nta akụkọ, na Buhari kwesiri iji njem a nwee nzukọ nebe dị iche iche na Briten. Buhari na ndị isi ọchịchị mba Briten kwesiri inwe nzukọ. Buhari kwesikwara ịgwa ọha neze okwu na Royal Institute of International Affairs, nke dị na Chatam House na London. 